**3/2014.**

**Vas Megye**

**Vasszentmihály Község**

***J E G Y Z Ő K Ö N Y V***

**Vasszentmihály Község Önkormányzata Képviselő-testületének**

**2014. Március 20.-án tartott nyilvános üléséről**

**Határozatok:**

**7/2014. (III.20.)**

**8/2014.(III.20.)**

**9/2014.(III.20.)**

**10/2014.(III.20.)**

**11/2014.(III.20.)**

**12/2014.(III.20.)**

**13/2014.(III.20.)**

**14/2014.(III.20.)**

**3/2014.**

**J E G Y Z Ő K Ö N Y V**

**Készült**: Vasszentmihály Község Önkormányzata Képviselő-testületének 2014. március 20-án 18.00 órától tartott nyilvános üléséről. Szajki Tibor képviselő 18:30 perckor érkezett az ülésre , az első-két napirendi pontról nem szavazott.

**Az ülés helye**: Vasszentmihály Hivatala (Vasszentmihály, Fő u.66.)

**Jelen vannak**: a mellékelt jelenléti ív szerint:

Jelen vannak: Császár István polgármester

Bácsi Sándorné alpolgármester

Szajki Tibor képviselő, (18:30)

Fábián Szabolcs képviselő

Sábler József képviselő

**Tanácskozási joggal van jelen**: Dr. Kelemen Marcell jegyző és mint, jegyzőkönyvvezető.

Császár István polgármester: Üdvözölte a jelenlévőket. Megállapította, hogy a Testület határozatképes. Jegyzőkönyv hitelesítőnek Fábián Szabolcs képviselőt javasolta.

A javaslattal a Testület egyhangúlag egyetértett.

Javaslatot tett a napirendi pontokra, melyet a Testület egyhangúlag elfogadott.

**Napirendek:**

**1/** Őrség Határok Nélkül Egyesülete (Csatlakozási szándéknyilatkozat)

Előadó: Császár István polgármester

**2**/Háziorvosi juttatás kifizetésének engedélyezése (2013.évi elmaradás)

Előadó: Császár István polgármester

**3/**Rendezési tervmódosításhoz hozzájárulás (M8 miatt)

Előadó: Császár István polgármester

**4/** Arany János és Petőfi Sándor utcák aszfaltozása

**5/** Vasszentmihály Jövőjéért Egyesület székhelyének biztosítása

Előadó: Császár István polgármester

**6/ Egyebek**

269 hsz önkormányzati területen csapadékvíz elvezetése

Előadó: Császár István polgármester

Német Nemzetiségi Önkormányzat 150.000. –Ft-os Támogatása

Előadó: Császár István polgármester

**1. Napirend**

1. Őrség Határok Nélkül Egyesülete (Csatlakozási szándéknyilatkozat)

Császár István: Az Őrség Határok Nélkül Egyesülete megkereste a testületet azzal a kérdéssel, hogy előzetes csatlakozási szándékkal részt kíván- e venni az Őrség Határok Nélkül Egyesület 2014-2020 közötti programozási időszakra vonatkozó vidékfejlesztési feladataiban, a Helyi Fejlesztési Stratégia elkészítésében, valamint a Helyi Fejlesztési Stratégia tervezési területének előzetes elismerésében. Kérem szavazzunk!

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta.

**7/2014. (III.20.) számú KT határozat:**

**Vasszentmihály Község Önkormányzata Képviselő-testülete úgy határozott, hogy előzetes csatlakozási szándékkal részt kíván venni az Őrség Határok Nélkül Egyesület 2014-2020 közötti programozási időszakra vonatkozó vidékfejlesztési feladataiban, a Helyi Fejlesztési Stratégia elkészítésében, valamint a Helyi Fejlesztési Stratégia tervezési területének előzetes elismerésében. A képviselő –testület felhatalmazza a polgármestert, hogy a csatlakozási szándéknyilatkozatot aláírja és benyújtsa az Őrség Határok Nélkül Egyesülethez.**

Határidő: azonnal

Felelős: Császár István polgármester

**2.Napirend**

**2.)** Háziorvosi juttatás kifizetésének engedélyezése (2013.évi elmaradás)

Császár István: Ribarits doktornő felé 2013.II.félévi elmaradásunkat utalni szükséges.

Kérem a Testület jóváhagyását.

Vasszentmihály Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta.

**8/2014.(III.20.) számú KT határozat**

**Vasszentmihály Község Önkormányzatának Képviselő-testülete engedélyezi 2013.II.félévi elmaradt összeg kifizetését 142.100.-Ft–ot Ribarits Egészségügyi Szolgáltató számlájára.**

**Határidő: azonnal**

**Felelős: Császár István polgármester**

**3.Napirend**

**3.)** Rendezési terv módosításhoz hozzájárulás (M8 miatt)

Előadó: Császár István polgármester

Császár István: Az Unitef’83 Zrt levélben megkereste az önkormányzatot a M8-as gyorsforgalmi út településrendezési terve miatt. Az M8-as gyorsforgalmi út kiépítése miatt a településrendezési terve módosul. Javaslom, beszéljük át, a módosítással kapcsolatos kérdéseket, problémákat. Válaszlevélben tájékoztassuk az Unitef’83 Zrt a levelükben kért alapadatokról.

Nagy Attila Nemesmedvesi lakos azzal a kérelemmel fordult az önkormányzathoz, hogy módosítsa a rendezési tervet, mert a telekalakítási szándékát akadályozza a Vasszentmihály-Nemesmedves közötti út szélesítési szándéka.

Ha ketté osztja a telkét, akkor az út szélestéséhez szükséges területet ki kell vonni a művelésből, ami komoly költséggel jár.

Javaslom, hogy a közúti igazgatóságot keressük meg szakhatósági állásfoglalás iránt, ők engedélyeznék-e a rendezési terv módosítását!

Vasszentmihály Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta.

**9/2014.(III.20.) számú KT határozat**

**1) Vasszentmihály Község Önkormányzata Képviselő-testülete úgy határozott, hogy a Rendezési terv módosításához hozzájárul, de az azzal járó költségeket az Önkormányzat nem vállalja.**

**2) Vasszentmihály Község Önkormányzata Képviselő-testülete a rendezési terv módosítása ügyében megkeresi az útügyi igazgatóságot azzal, hogy szakhatósági állásfoglalást adjanak ki a Vasszentmihály-Nememsmedves közötti út szélesítése tárgyában.**

**Határidő: azonnal**

**Felelős: Császár István polgármester**

**4.Napirend**

**4/** Arany János és Petőfi Sándor utcák aszfaltozása

Császár István: Az adósságkonszolidációban részt nem vett települési önkormányzatok fejlesztési támogatása 6.500.000.-Ft Árajánlatot kell kérni a település lakóutcáinak burkolatjavítására.

Vasszentmihály Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta.

**10/2014.(III.20.) számú KT határozat**

**Vasszentmihály Község Önkormányzatának Képviselő-testülete úgy határozott, hogy az**

**adósságkonszolidációban részt nem vett települési önkormányzatok fejlesztési támogatásá-ra igényelt 6.500.000.-Ft-ot az Arany János (149 hrsz.) és a Petőfi Sándor utca (120 hrsz.) burkolatjavítására fordítja. A képviselő –testület felhatalmazza a polgármestert, hogy árajánlatokat kérjen a Farkas és Fia Multitrade Kft, a Sándoraszfalt Útépítő Kft, valamint a Finn Út Kft .–től.**

**Határidő: azonnal**

**Felelős: Polgármester**

**5.Napirend**

**Vasszentmihály Jövőjéért Egyesület részére székhely biztosítása**

Császár István: Rövidesen megalakul a Vasszentmihály Jövőjéért Egyesület. Kérték, hogy a Vasszentmihály, Fő út 66. szám legyen a székhelyük. Kérem a Testületet szavazzanak.

Vasszentmihály Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta.

**11/2014.(III.20.) számú KT határozat**

**Vasszentmihály Község Önkormányzata Képviselő-testülete úgy határozott, hogy a**

**Vasszentmihály Jövőjéért Egyesület kérésére biztosítja Vasszentmihály, Fő út 66. szám alatt az Egyesület székhelyét.**

**Határidő: azonnal**

**Felelős: Képviselő testület**

**6.Napirend**

**Egyebek**

**269 hsz önkormányzati területen csapadékvíz elvezetése**

Előadó: Császár István polgármester

**Császár István:** A Felszabadulás úti csapadékelvezető árokból az elvezetés nem megoldott. Szükségesnek tartom, a 269 hsz önkormányzati területen a csapadékvíz elvezetését a vörös patakba.

Vasszentmihály Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta.

**12/2014.(III.20.) számú KT határozat**

**Vasszentmihály Község Önkormányzata Képviselő-testülete úgy határozott, hogy**

**a 269 hsz önkormányzati területen csapadékelvezetőt építtet, úgyhogy a csapadékvíz a vörös patakba folyjék.**

**Határidő: folyamatos**

**Felelős: Császár István polgármester**

**Német Nemzetiségi Önkormányzat 150.000. –Ft-os Támogatása**

Előadó: Császár István polgármester

Császár István Polgármester elmondja, hogy az önkormányzat anyagi helyzetére való tekintettel 150.000.-Ft támogatást nyújtanánk a Német Nemzetiségi Önkormányzatnak.

A képviselő-testület 5 igen (egyhangúlag) szavazattal, ellenszavazat és tartózkodás nélkül az alábbi határozatot hozta:

**13/2014.(III.20.) számú KT határozat**

**Vasszentmihály Község Önkormányzatának Képviselő-testülete úgy határozott,hogy 150.000.-Ft támogatást nyújt a Német Nemzetiségi Önkormányzatnak.**

Határidő: azonnal

Felelős: Császár István polgármester

**051/1 hrsz-u terület**

Előadó: Császár István polgármester

Nagy Attila kérelmet nyújtott be a Képviselő- testülethez, hogy a Vasszentmihály 015/1 Hrsz-ú 1/1 tulajdonát képező területét megosztani szeretné értékesítés céljából. Javaslom, hogy olvassák el a kérelmét és szavazzunk.

A képviselő-testület 5 igen (egyhangúlag) szavazattal, ellenszavazat és tartózkodás nélkül az alábbi határozatot hozta:

**14/2014.(III.20.) számú Kt. határozat**

**Vasszentmihály Község Önkormányzatának Képviselő-testülete úgy határozott, hogy Nagy Attila kérelmére Szakhatósági állásfoglalás indokolt.**

Határidő: azonnal

Felelős: Császár István polgármester

Mivel több napirendi hozzászólás nem volt, a polgármester a testületi ülést 20.00-kor bezárta.

Kmf.

Császár István Dr. Kelemen Marcell

polgármester körjegyző

Fábián Szabolcs

jegyzőkönyv hitelesítő